open-index/open-wikipedia-markdown huggingface dataset:
Busund

**Busund** er en gård og et tidligere sundsted som ligger langs Storelva i tidligere Norderhov herredskommune, nå Ringerike kommune. Like ved sundstedet ligger Juveren naturreservat, en gammel avsnørt elvesving med vernestatus som ramsarområde. Gården har gårdsnummer 42, bruksnummer 11 i Ringerike og tilhører ikke matrikkelgårdene.

## Historie
I tidligere tider gikk hovedveien fra Drammen langs vestsiden av Tyrifjorden mellom Strandefjerdingen og Norderhov over Busund. Det var altså hovedveien til Hønefoss på denne tiden. I 1808 fikk sognepresten i Norderhov prestegjeld ved kongelig resolusjon rett og plikt til å besørge frakt over elva med båt eller pram. Dette ble besørget av en såkalt sundmann, som var betalt av kirken. I 1816 overdro presten rettighetene til sundmannen, hvis familie drev virksomheten til i 1860, da avtalen ble sagt opp. Etter dette gikk rettighetene over til tidligere Norderhov kommune.

Det fortelles at Busund var et viktig og trafikkert sundsted. Midt på 1800-tallet ble det derfor gitt dispensasjon for at soldater kunne avtjene verneplikten sin ved fergestedet, i stedet for å gjøre tjeneste ved Helgelandsmoen.

Folk som skulle over elva måtte betale sundpenger og gårdene som var avhengig av sundet en årlig sundtoll, men fra 1. januar i 1913 ble det gratis for kommunens innbyggere å krysse over.

Busundet var det siste viktige sundstedet på Ringerike som fikk bru. Den ble opprinnelig vedtatt bygget i 1910, men vedtaket ble omgjort igjen noen år senere. Busund bru kom først i 1963.

## Referanser
Bugandakongenes graver

**Bugandakongenes graver** (også kalt **Kasubi Tombs**) var et verdensarvområde i Kampala i Uganda. Buganda er et av landets tradisjonelle kongedømmer bestående av 52 klaner av *Baganda*-folket. 

## Beskrivelse
Gravminnet ble bygget som bolig for kong *Mutesa I* i 1882, på tomten etter et palass fra 1820. Det ble omgjort til et gravsted ved kongens død i 1884. Det ble anlagt på et 30 hektar stort landbruksområde som dyrkes etter tradisjonelle metoder. I sentrum av området ligger gravminnet på et høydedrag. *Kasubi Hill* ligger 5 kilometer fra sentrum av Kampala by.

Hovedbygningen *Muzibu Azaala Mpanga*, med gravene til fire *Kabaka* (*konger*), ble bygget i en arkitektonisk tradisjon som strekker seg tilbake til 1200-tallet; bygget med leire, tre og med stråtekket tak. Hovedbygningen var det største, eldste og beste eksempelet på Bagandafolkets tradisjonelle byggekunst. Huset hadde en ytre diameter på 31 meter, og en indre høyde på 7,5 meter. Stråtaket gikk ned til bakken på alle sider. Hovedbygningen var omgitt av et dobbelt gjerde og ti andre bygninger. 

Gravminnet er en sentral og viktig helligdom for bagandafolket, med sin historiske betydning og rolle i folkets åndetro/forfedrekult. Flere seremonier finner sted her, blant annet nymåneseremonien og konsultasjoner med åndene. Mange av seremoniene hørte imidlertid til inne i huset, usynlig for utenforstående besøkende.
## Begrunnelse
I begrunnelsen for gravminnets verdensarvstatus ble det også påpeky *Mutesa I*s sentrale rolle i kongerikets historie. 

Mutesas forgjenger *Suna II* er begravet i et tilsvarende hus kalt *Wamala* et annet sted i regionen. 
## Brann
Den 16. mars 2010 ble Bugandakongenes graver ødelagt av brann. Brannårsaken var ukjent. Kongeriket Buganda lovet sammen med det nasjonale politi å gjennomføre en uavhengig etterforskning av årsakene til brannen. Under en felles opptreden på stedet av den sittende Kabaka av Buganda, Ronald Muwenda Mutebi II, og Ugandas president Yoweri Museveni, brøt det ut uro blant de mange besøkende. Sikkerhetsstyrker skjøt to opprørere og skadet flere andre. Forholdet mellom regjeringene i Uganda og kongeriket Buganda, som allerede var anstrengt siden uroligheter i september 2009, ble dermed ytterligere anstrengt. 
## Gjenoppbygging
Administrasjonen i kongeriket Buganda lovet å gjenoppbygge gravkomplekset med støtte fra den ugandiske regjering.

I mai 2014 begynte gjenoppbyggingen av hovedbygningen med tradisjonelle byggematerialer og -metoder. Innen 2023 var vesentylige deler av arbeidet ferdig. Da var Muzibu Azaala Mpanga, hovedgravbygningen, og Bujjabukala, vakthuset, blitt rekonstruert.

## Eksterne lenker
*
Follafoss kraftverk

**Follafoss kraftverk** er et vannkraftverk i tidligere Verran kommune i Trøndelag, nå en del av Steinkjer kommune. Driftsbygningen er tegnet av arkitekt Olaf Nordhagen, og anlegget ble satt i drift i 1923. 

Kraftverket eies og driftes av Nord-Trøndelag Elektrisitetsverk. 
__NOTOC__
## Tekniske spesifikasjoner
Kraftverket utnytter et fall i Follaelva fra Follavatn til havnivå i Beitstadfjorden. Follavatn er oppdemmet og reguleres mellom 183 og 174 moh. Deler av vannet i Brattreitelva overføres også til Follavatnet. Strømsetervatnet brukes også som magasin for verket, og det kan reguleres mellom 255 og 248 moh. 

Kraftverket har installert en francisturbin med ytelse på 48 MW. Midlere årsproduksjon er på 193 GWh.

Fra inntakstunnelen tas det ut vann til vannforsyning for Follafoss.

## Historie
Den gamle Follafoss kraftstasjonen ligger i Follafoss sentrum.  Første byggetrinn  sto ferdig i 1923, det andre i 1933 og siste byggetrinn i 1940. Kraftstasjonsbygningen ligger i dagen, og er et monumentalt og vakkert bygg.  

Det gamle kraftverket hadde 26 MW installert effekt på fire francisturbiner, og en midlere årsproduksjon på 140 GWh.

Kraftverket gjennomgikk en total renovering og utvidelse med ferdigstillelse i 2005.  

Den nye kraftstasjonen er innsprengt i fjellet, men den gamle bygningen benyttes fortsatt til kontrollanlegg.

## Referanser


## Kilder
* 
* NVE vannkraftdatabase
* NTE Vannkraft
Cock Marsh

**Cock Marsh** er område bestående av våtmark og bratte kalksteinsåser nær landsbyen Cookham i det nordøstlige Berkshire i England. Themsen renner langs området. Området er en *[[Site of Special Scientific Interest]]*, og eies av National Trust. 

Området har vært en allmenning som har vært brukt som beitemark siden 1272. Det har vært fem forhistoriske gravhauger der, men bare en er nå synlig. Den ble gravet ut i det 19. århundre, og man fant da rester av to kremerte lik. 

Jernbanelinjen til Marlow og Thames Path går gjennom Cock Marsh. Via en gangbro over elven, ved siden av jernbanebroen, er det forbindelse til Bourne End i Buckinghamshire hvor turstien fortsetter mot Marlow. Det går også en tursti fra Cock Marsh til Winter Hill, hvor det er god utsikt over Thames Valley.
Il Lombardia

**Il Lombardia** er et italiensk sykkelritt, basert i regionen Lombardia. Det er et av de fem monumentene i sykkelsporten, og har tradisjonelt vært det siste store klassikerrittet på den europeiske sykkelkalenderen. I 2012 ble rittet flyttet til slutten av september og markerer ikke lenger slutten på sykkelsesongen.

Den første utgaven var i 1905, og ble kalt *Milan-Milan*. I 1907 ble rittet kalt *Giro di Lombardia* som det beholdt fram til 2011 da arrangøren valgte å justere navnet. Gjennom historien har ruten endret flere ganger, men Comosjøen og Madonna del Ghisallo-stigningen er alltid med. Milano, Sesto San Giovanni, Bergamo, Varese, Monza og Cuneo har vært start- eller målby. Fra 2004 til 2006 startet rittet i Mendrisio i Sveits.

## Vinnere

## Referanser


## Eksterne lenker
*
Kokkelimonke

**Kokkelimonke** er et slangord som betyr «fanteri» eller «muffens». Kokkelimonke er også det norske produktnavnet på et opprinnelig amerikansk brettspill der det gjelder å gjette riktig forklaring på vanskelige ord eller bløffe motstanderne med egne morsomme forklaringer.

## Ordet
Det uhøytidelige ordet *kokkelimonke* kan bety «(avtalt) lureri», «triksing» eller «intrigespill», og brukes i uttrykk som «å drive med kokkelimonke». På svensk heter dette slangordet *kuckelimuck*. Det brukes noe sjeldnere enn på norsk, men betyr også der «muffens» eller «sammenkok». Opphavet  er usikkert, men *kokkelimonke* kan være dannet av det svenske *kuckel*, som nettopp betyr «fanteri» eller «intriger» og tilsvarer det gammelnorske *kukl*, «trolldomskunst» og «synkverving», og det danske *kogl*. *Kuckel* kan så ha blitt kombinert med det engelske uttrykket *monkey business* til *kokkelimonke*.

Spillet Kokkelimonke kalles *Balderdash* på engelsk, et ord som betyr «tull» og som muligens er avledet av det latinske *balductum*. Balductum var en blandingsdrikk eller toddy av varm, krydret melk og øl, på engelsk kalt *posset*, som ble brukt under middelalderen som botemidel mot forkjølelse. Spillet kalles *Rappakalja* på svensk, et ord som opprinnelig stammer fra finsk og betyr «utvannet, dårlig, alkoholholdig drikke»  eller i overført betydning «rør» eller «uforståelig eller innholdsløst prat».

## Spillet, bakgrunn og regler
Underholdnings- og selskapspillet Kokkelimonke ble opprinnelig laget av amerikanerne Laura Robinson og Paul Toyne. Brettspillet blir i USA solgt under navnet *Balderdash*. Den norske versjonen av spillet ble utviklet og utgitt første gang i 1993, opprinnelig av spillforlaget Casper/Target games (første til tredje utgave kom i 1993, 1995, 2000), seinere av Tactic (fjerde utgave 2003). Spillet finnes i flere varianter, for eksempel med andre kort og kategorier og med og uten spinnehjul, under norske produktnavn som *Kokkelimonke 2000*, *Kokkelimonke Jubileum* og *Kokkelimonke Extreme*.

Kokkelimonke er beregnet for tre til åtte personer, hvorav én er spilleder. Lederen trekker kort med ulike uvanlige og rare begreper og spørsmål. Hver medspiller skriver anonymt ned sine egne, sannsynlige forklaringer som presenteres av spillederen sammen med de riktige definisjonene. Den som klarer å velge korrekt definisjon eller å lure eller fenge andre med troverdige eller morsomme svar, får poeng og flytter sin brikke det tilsvarende antall ruter på en kort bane. Førstemann til mål vinner. Oppgitt spilletid er omkring 60 minutter.

## Referanser


## Eksterne lenker
* Søk på oppslagsordet «kokkelimonke» i Bokmålsordboka og Norsk ordbok
### Spillet
* Presentasjon og bakgrunn 
* Presentasjon av spilleregler m.m. 
* Presentasjon med brukeranmeldelser
Nadeo

**Nadeo** er en fransk videospillutvikler grunnlagt i 2000, og som er basert i Issy-les-Moulineaux ved Paris. Selskapet er best kjent for å stå bak videospillseriene *[[TrackMania]]* og *[[Virtual Skipper]]*. Selskapet er eid av Ubisoft, etter et kjøp i 2009.

## Bakgrunn
Nadeo ble grunnlagt i 2000 av Florent Castelnérac og Pascal Hérold, og det første spillet fra selskapet var 2002-utgivelsen *Virtual Skipper 2*. I 2003 utga Nadeo det første spillet i *TrackMania*-serien, som ble møtt med blandede tilbakemeldinger fra kritikere. I 2008 ble *TrackMania Nations Forever* utgitt, som ved april 2011 hadde 5,5&nbsp;millioner registrerte spillere. I 2009 ble Nadeo anskaffet av franske Ubisoft for en ukjent sum.

I september 2020 ble den daglige lederen Florent Castelnérac anklagd for trakassering og mobbing av ansatte, etter en rapport fra det franske nyhetsnettstedet Numerama ble publisert 10. september 2020. Den franske videospill-fagforeningen Solidaires ønsket vedkommende fjernet fra stillingen rundt samme tid. Castelnérac avviste anklagene på TwitLonger (en tjeneste som brukes for å skape lengre innlegg på Twitter), og er fortsatt selskapets daglige leder (per mai 2021).

## Spill

## Referanser


## Eksterne lenker
* 
*
Europavei 37

**Europavei 37** går mellom Bremen og Köln i Tyskland. Veiens lengde er 336 km.

Trasé fastlagt av UNECE: Bremen – Osnabrück – Dortmund – Köln.

## Knutepunkter
}

|}

## Eksterne lenker
Clásica de San Sebastián

**Clásica de San Sebastián** er et sykkelritt som har vært arrangert hver sommer siden 1981 rundt San Sebastián i Baskerland i Spania. Det er tradisjonelt et ritt for klatrere.

Clásica de San Sebastián er berømt for dets spektakulære utsikt over kystlinja, og det kuperte terrenget som oppmuntrer til aggressiv kjøring. Den nåværende løypa er rundt 227 kilometer og inkluderer den tøffe, og vanligvis avgjørende Alto de Jaizkibel-stigningen etter rundt 200 kilometer. Frem til 2004 var det syvende runde i Verdenscupen, men nå er det del av UCI WorldTour.

## Vinnere

## Eksterne lenker
* 
* http://clasica-san-sebastian.diariovasco.com/
Europavei 36

**Europavei 36** går mellom Berlin i Tyskland og Legnica i Polen. Veiens lengde er 262 km.

Trasé fastlagt av UNECE: Berlin – Lübbenau – Cottbus – Legnica.

## Knutepunkter

}

|}

## Eksterne lenker
Stabekk stasjon

**Stabekk stasjon** ble åpnet i 1884 og ligger 8,9&nbsp;km fra Oslo langs Drammenbanen på Stabekk i Bærum. 

Grunnet vendemulighet for tog på Høvik, fungerer Stabekk stasjon som utgangs- og endestasjon for Flytogets linje FLY2, VYs linje L2 Ski og VYs linje R21 Moss. I tillegg betjenes stasjonen av linje L1 mellom Lillestrøm og Asker (- Spikkestad).

## Historie
Jernbanen har en historisk relevant påvirkning på Stabekk-området. Området ble i hovedsak bygget ut i forbindelse med anleggelse av Kristiania-Drammenbanen i 1870&ndash;72, ved at jernbanen kjøpte opp tomter fra de omkringliggende gårdene til banetraseen og senere utparsellerte disse til jernbanens ansatte da trasevalget var klart. Særlig tomtene langt fra stoppestedene var billige. Jernbanen skapte muligheter for boligbygging i området da det på denne måten ble knyttet kommunikasjonsmessig nærmere til Oslo.

Selve Stabekk stasjon ble åpnet i 1884. Det var først et enkelt stoppested med ekspedisjonsbygning. I 1902 ble en ny stasjonsbygning tegnet av arkitekt Paul Armin Due innviet.

Jernbanen førte også etter hvert til en senterbebyggelse med butikker, postkontor, lege, tannlege og andre servicetilbud.

Stasjonen var stengt fra april 2014 til desember 2015. I den perioden ble det gjennomført en omfattende oppgradering, blant annet for å gi stasjonen universell utforming. Da stasjonen gjenåpnet etter stengningen økte togtilbudet fra to tog per retning per time til fire tog per time i retning Asker og syv tog per time i retning Oslo S. 

## Bildegalleri

2 Stabekk St. - no-nb digifoto 20150819 00148 bldsa PK22327.jpg|Gammelt postkort med bilde av Stabekk stasjon. Postkortet inngår i Nasjonalbibliotekets samlinger.
Stabekk stasjon 3.JPG|Stabekk stasjon sett fra jernbanesporet, fotografert i 2006 
Baerum stabekk stasjon IMG 6610.JPG|Stabekk stasjon fotografert i 2015 


## Referanser


## Litteratur
* 
* 

## Eksterne lenker

*
TrackMania Nations

***TrackMania Nations*** er et gratis bilspill produsert av den franske spillprodusenten Nadeo. Spillet er hovedsakelig et onlinespill, men kan også spilles som enspiller. Lanseringen av spillet møtte stor interesse, og spillet hadde allerede innen sine første uker fått 1 million registrerte spillere.

## Eksterne lenker
* Spillet for fri nedlasting
Steinar Engdal

**Steinar Engdal** (født 23. november 1959) er en norsk gitarist og låtskriver. På begynnelsen av 80-tallet spilte han i Broadway News hvor Lage Fosheim og senere Eivind Rølles, begge fra The Monroes, var medlemmer. Etter bruddet med Broadway News i 1981 spilte han i bandet Alarm.
## Diskografi
### Broadway News
* *[[Broadway News (album)|Broadway News]]* (1980)
* *[[Falske fjes]]* (1980)
* *[[Beste Vol. 1]]* (1984)
;Singler
* *Du og jeg inatt/Elsker deg endel* (1981)
### Deltar på
* Mikkel Magnus: *[[Godkjent original]]* (1984)
Håvard Johansen

**Håvard Smeby Johansen** (født 1977) er en norsk forfatter, illustratør og tegneserieskaper. Han er utdannet ved Einar Granum Kunstskole i Oslo i 2000–2002 og Joe Kubert School of Cartoon and Graphic Arts i New Jersey, USA i 2002–2004. 

## Karriere
Johansen var med å starte Pokus Forlag, sammen med Stian Andreassen, Kim Holm og Øyvind Lauvdahl i år 2000. Hans solodebut var den Sproingpris-nominerte "Sebastián" på Pokus forlag høsten 2003 mens han bodde i USA. Han har videre bidrat i en rekke norske antologier blant annet «Tusj», «Nemi», «Ernie», «Bellona-Utslipp», og «Kaptein Sabeltann».

Håvard S. Johansen var også med og startet Oslo Comics Expo 2007 og var en aktiv del av en større komité av arrangører. Han bidro også i 2008 som seminaransvarlig og styreleder i Grafill Tegneserier. I 2009 skrev han tegneseriealbumet *Anunnaki* for Egmont forlag med John S. Jamtli som illustratør. I 2010 kom boken *STOP.REC.FFWD* – en 208 siders grafisk novellesamling som mottok mye avisomtale og gode anmeldelser. Med seg hadde han forfatterne Levi Henriksen og Øystein Stene.

*Stumtjener* kom 2014. Dette var en tegneserieroman på mer enn 200 sider i en mer personlig stil. Også denne fikk gode omtaler. Blant annet sa studentavisen Universitas: *Stumtjener* står som et elegant og imponerende verk, med en dirrende uro og et kaos så fascinerende vakkert at det er umulig ikke å føle noe etter å ha lest.

Johansen har også jobbet med storyboard for film. Han har blant annet bidratt på filmen *[[Trolljegeren]]* som er skrevet og regissert av André Øvredal og produsert av Filmkameratene A/S. Her bidro han både med creature concepts/concept art, og noe scenografisk dekorasjon i tillegg til bidrag på manus .

## Utgivelser
* 2010 *Sebastián* – Pokus Forlag
* 2010 *STOP.REC.FFWD* – Egmont serieforlag
* 2014 *Stumtjener* – Jippi forlag

## Referanser


## Eksterne lenker
* 
* Håvard S. Johansens nettsted
* Jippi forlag om Håvard S. Johansen
* Grafill tegneserier
Mosvik kraftverk

**Mosvik kraftverk** er et vannkraftverk i Mosvik i Inderøy kommune i Trøndelag. Produksjonen startet opp i 1984.

Det utnytter et fall på 209 meter i Mossavassdraget fra Meltingvatnet til havnivå i Trondheimsfjorden. Meltingvatnet kan reguleres mellom 195 og 216 moh.

Kraftverket har installert en francisturbin med ytelse på 37 MW. Midlere årsproduksjon er på 96 GWh.

Kraftverket kjøres ikke i henhold til manøvreringsreglementet, i perioden 15. april til 31. august, med unntak av når vannstanden i Meltingen kommer over 215,50 moh.

Det er etablert et eget magasin i Åfjorden som skal sikre minstevannføring og lokkeflommer i vassdraget. Det hentes også inn vann fra Ålvatnet i Kalddalselvvassdraget.

Kraftverket eies og driftes av Nord-Trøndelag Elektrisitetsverk.

## Referanser


## Kilder
* 
* NVE vannkraftdatabase
* NTE Vannkraft
Bulklast

**Bulklast** (eller *bulkgods*) er last som fraktes i løs form i lasterom eller vogner. Eksempler på ulike typer bulklast er malm, kornprodukter, kunstgjødsel, kalk, kull og olje. Innen sjøfart skiller man mellom tørrlastfartøy og tankfartøy. Tankfartøy transporterer olje og andre flytende kjemiske produkter, mens tørrlastfartøy transporterer kull, malm, korn, etc.

## Se også

* Tørrlasteskip (bulkskip)
.info

**.info** er et generisk toppnivådomene på internett, beregnet for informative nettsteder (selv om bruken er uten begrensninger). Det var en del av ICANNs sterkt publiserte annonsering, sent i 2000, av en gradvis innfasing av syv nye generiske toppnivådomener (gTLD'er). Hendelsen ble karakterisert som den første større tilføyelsen av større gTLD'er til internett etter at DNS-systemet ble utviklet på 1980-tallet. De syv nye gTLD'ene, som var utvalgt fra over 180 forslag, hadde som delformål å lette noe av presset fra det overbefolkede *[[.com]]*-domenet.

*.info* har vært det mest suksessfulle av de syv nye domenene, med over 4 millioner domenenavn registrert frem til mars 2007.  Over 1,6 millioner *.info*-nettsteder er i aktivt bruk pr. juli 2007. 

*.info* er et domene uten restriksjoner, hvilket vil si at hvem som helst kan få et andrenivå-domene for hvilket som helst formål under *.info*, på lik linje med *[[.com]]*-, *[[.net (toppnivådomene)|.net]]*- eller *[[.org]]*-domener.  Dette i motsetning til et TLD som *[[.edu]]* eller *[[.coop]]*, som stiller betingelser for registrering. *.info* er det første og eneste toppnivådomenet som eksplisitt ble opprettet og beregnet for ubegrenset bruk, selv om diverse andre TLD'er har endt opp slik som en *[[de facto]]*-situasjon.  *.info* betyr «informasjon» på rundt 37 språk over hele verden, og er et nøytralt navn. Afilias har vært aggressive i sin markedsføring av *.info*, med betydelig motivasjon for registrarer.

*.info*-domenet har siden opprettelsen vært administrert av Afilias.  I 2003 var *.info* det første gTLD-domenet som støttet internasjonaliserte domenenavn, som beskrevet i ''.info'' IDN. 

## Registrering
Registreringer behandles av akkrediterte registrarer, og internasjonaliserte domenenavn kan også registreres, (se detaljer).

## Oppstartshistorie (2001)
Lanseringen av *.info* omfattet en «sunrise-periode» for innehavere av varemerker, etterfulgt av et «landrush», åpent for alle. Dette var første gang at en slik prosess hadde blitt gjennomført for et nytt gTLD. Denne fremgangsmåten ble mye kritisert for å ha gitt varemerker presedens over ord som er generiske i andre sammenhenger.  For eksempel fikk selskapet Caterpillar  domenet *cat.info* før noen andre, som for eksempel katteentusiaster, i det hele tatt fikk sjansen.

Selv om et betydelig antall falske registreringer ble gjort til å begynne med av registranter som ikke eide noe varemerke, så medførte en forutbestemt en protest-prosedyre at de fleste av disse ble luket ut http://www.techlawjournal.com/topstories/2004/20040203.asp. Enkelte falske registreringer er imidlertid fortsatt under kontroll av «ondsinnede» registranter, og det er de som mener at Afilias burde sette i verk en endelig oppryddingskampanje.

## Eksterne lenker
* Afilias' nettsted
* ''.info'' Avtale med ICANN
* Liste over ''.info''-akkrediterte registrarer
* .info domener med IP-adresser
* Nettsted med kommentarer og studier om lanseringen av ''.info''
William Ramsay

**William Ramsay** (1852–1916) var en britisk kjemiker. Han oppdaget edelgassene og mottok Nobelprisen i kjemi i 1904 «for sin oppdagelse av ureaktive gassformede grunnstoff i luft, og bestemmelsen av deres plass i det periodiske system» (sammen med John William Strutt som mottok Nobelprisen i fysikk samme året for sin oppdagelse av argon).

## Liv og virke
### Bakgrunn
William Ramsay var sønn av William Ramsay og hans hustru Catherine, født Robertson. Han var brorsønn av Andrew Crombie Ramsay. Fram til 1870 studerte han i sin hjemby Glasgow og deretter ved Rudolph Fittigs laboratorium i Tübingen.

### Karriere
Ramsey ble i 1872 doktor ved universitet i Tübingen på en doktoravhandling om ortotoluensyre og dens derivater. Han virket deretter som assistent for sin tidligere lærer ved Anderson College. Han ble utnevnt til professor innen kjemi ved universitetet i Bristol i 1879. 

Han oppdaget argon i 1892 sammen med John William Strutt, noe de tilkjennegav ved et møte med British Science Association i august 1894. De framstilte året etter helium fra mineralet cleveitt. Helium var tidligere blitt oppdaget på solen ved hjelp av spektralanalyse av sollys. Sammen med Morris William Travers oppdaget han mellom 1898 og 1900 grunnstoffene neon, krypton og xenon, som alle finnes i luft. Han gjorde disse oppdagelsene ved metodisk å lete etter de uoppdagede edelgasser som burde finnes ifølge det periodiske system slik som det var blitt utformet av Dmitrij Mendelejev.

Ved spektralanalyse oppdaget Ramsay sammen med Frederick Soddy i 1903 at helium ble dannet ved stråling fra radium. Det var første gangen et eksperimentelt bevis ble funnet for muligheten av et grunnstoffs tilkomst fra et annet. Ramsay bestemte også radiums atomvekt og oppdaget radiumstrålingens spektrum.

I 1910 greide han å isolere og beskrive radon, som tidligere bare var observert som restprodukt av radioaktiv nedbrytning.

Ramsey ble i 1902 utnevnt til kommandørridder av Order of the Bath. Han fikk da rett til å føre tiltaleformen *[[sir]]* foran sitt navn. Han var medlem av den prøyssiske Pour le Mérite für Wissenschaften und Künste.

Mauritz Kartevold fra Sandnes samarbeidet med Ramsey i forbindelse med utvikling av uranforekomstene i Vats.

## Priser og utmerkelser (utvalg)
* 1895 – Davymedaljen

## Referanser


## Eksterne lenker
Eschborn-Frankfurt

**Eschborn-Frankfurt** (også kjent som **Der Radklassiker**) er et klassiker-sykkelritt som arrangeres i Frankfurt am Main 1. mai, med start og målgang utenfor *Henninger-Turm*, en stor kornsilo som tilhører  bryggeriet Henninger som også sponset rittet. Rittet foregår på en komplisert rute i Taunus-fjellene vest for byen, med en stigning på rundt 1500 høydemeter. Den bratteste stigningen *Mammolshain* har en stigningsprosent på 26% og kjøres to ganger. Rittet avsluttes med tre runder på 4.5 kilometer i sentrum av Frankfurt.

Fra 2017 inngår det i UCI WorldTour-kalenderen. 

## Vinnere

## Referanser


## Eksterne lenker
*
Røyk (andre betydninger)

**Røyk** kan referere til:

* Røyk, luftbårne partikler og gasser som oppstår ved forbrenning
* Sigarett, finhakket tobakk pakket i sylinderformet papir
Victoria Beckham

**Victoria Caroline Beckham** (født **Adams**; 1974) er en britisk musiker. Hun ble kjent som «Posh Spice» i jentegruppen Spice Girls. 

I 2016 ble Beckham utnevnt til offiser av Order of the British Empire

## Privatliv
Hun er gift med fotballspilleren David Beckham, og sammen har de sønnene Brooklyn Joseph (f. 4. mars 1999), Romeo James (f. 1. september 2002) og Cruz David (f. 20. februar 2005) og datteren Harper Seven Beckham (født 2011). Etter noen år i Spania hvor ektemannen David spilte for Real Madrid, flyttet de til Los Angeles i USA.

## Utmerkelser
*  Offiser (OBE) av Order of the British Empire (2017)
*  Ridder av Ordre des Arts et des Lettres (2026)

## Diskografi
Beckham er den eneste av medlemmene fra Spice Girls som ikke har hatt en britisk nummer 1-hit, men er til gjengjeld den eneste som har hatt alle sine utgivelser plassert innen topp 10 i England.
;Album
* 2001: *Victoria Beckham* / *nr. 10* på den engelske salgslisten.

;Singler
* 2000: *Out Of Your Mind* /  *nr. 2* på den engelske salgslisten. 
* 2001: *Not Such An Innocent Girl*  /  *nr. 6* på den engelske salgslisten. 
* 2002: *A Mind Of Its Own* /   *nr. 6* på den engelske salgslisten. 
* 2003: *Let Your Head Go/This Groove* /  *nr. 3* på den engelske salgslisten.

;Henlagte utgivelser
* 2003: *Open Your Eyes* (Album)
* 2003/2004: *Come Together* (album)

## Referanser


## Eksterne lenker
* 
* 
* 
*
Ruth Almedal

**Ruth Almedal** (født 15. mai 1965 i Stavanger) er en norsk psykolog og forfatter. Hun vokste opp i nabokommunen Sola og gikk videregående på Stavanger katedralskole. Utdannelse i Sogndal, Trondheim og Oslo. Hovedoppgaven hennes ved Universitetet i Oslo hadde tittelen «Voldtekt på menn : Intervjuundersøkelse med 6 menn som har blitt voldtatt».

Hun har gitt ut tre ungdomsromaner: «*Svimmel*», «*Limbo*» og «*Fotfeste*», som alle handler om vennene Petter, Mo og Isak, samt kriminal/kjærlighetsromanen «*Ni dager*».

## Kilder
* rainbows-end.no
* mannsforskning.no
Indre selskap

Et **indre selskap** er et selskap som ikke opptrer som sådan utad. Indre selskap kan opprettes i formen som et ansvarlig selskap, et selskap med delt ansvar eller som et kommandittselskap. Det som skiller et indre selskap fra de andre selskapsformene, er at samarbeidet mellom deltakerne ikke fremtrer utad.

Indre selskap er legaldefinert i selskapsloven av 1985 nr 83. Før selskapsloven trådte i kraft, var indre selskaper anerkjent i juridisk litteratur som en egen selskapsform.

I et indre selskap må det minimum være to deltakere, hvorav en opptrer utad. Den deltakeren som opptrer utad og driver virksomheten, betegnes som "hovedmannen". Det finnes ingen begrensninger i hvor mange deltakere som kan delta i et indre selskap, og alle fysiske eller juridiske personer kan opptre som deltakere. Et krav for å bli ansett som deltaker er allikevel at man står ansvarlig for en del av selskapets underskudd. 

Når hovedmannen driver selskapets virksomhet, er han fullt ut ansvarlig overfor tredjemann. De øvrige deltakerne vil stå ansvarlige i henhold til selskapsavtalen i oppgjøret med hovedmannen senere. 

Det er en fullt lovlig selskapsform, som har blitt svært vanlig i såkalte kunnskapsbedrifter, som for eksempel meglerbedrifter, advokatfirma og revisjonsfirma. 

Bruken av indre selskaper har vært gjenstand for mye kritikk i mediene. Den rådende oppfatning har vært at indre selskaper er et egnet middel for å kutte skatt, men dette bestrides etter som indre selskaper i utgangspunktet beskattes likt som andre selskaper . 

Ligningsmyndighetene har fattet en rekke ligningsvedtak hvor deler av utbetalingene har blitt omklassifisert til arbeidsinntekt. Enkelte av disse vedtakene har blitt brakt inn for domstolene. Hittil har staten v/Skatt øst fått medhold i samtlige saker. 
I januar 2009 tapte meglerfirmaet SEB Enskilda i Høyesterett, og de meglerne som var deltakere i det indre selskapet med SEB Enskilda som hovedmann fikk store deler av sin overskuddsandel omgjort til personinntekt.

En **[[stille deltaker]]** kan være deltaker i et indre selskap. I de typiske indre selskapene som har blitt benyttet av blant annet meglerbransjen, står meglerfirmaet som hovedmann i det indre selskapet, mens meglerne opptrer som stille deltakere.
Prins Thomas

**Thomas Moen Hermansen** (født 17. februar 1975), kjent under navnet **Prins Thomas**, er en norsk DJ, musiker, produsent og plateselskapeier. Han har i tjue år vært en sentral person i klubbmiljøet i Oslo, spesielt innenfor den såkalte «Oslo-disco»-scenen. 

Prins Thomas har et eget orkester som heter **Prins Thomas Orkester**, en løs sammensetning av «venner og venner av venner». 
Etter flere singler og EP-en *Cosmo Galactic Prism* (2007) ga han ut sitt første album med tittelen *[[Prins Thomas (album)|Prins Thomas]]* i 2010. Han har siden gitt ut flere soloablum og samarbeidsalbum. I samarbeid med Hans-Peter Lindstrøm har han gitt ut tre album under navnet Lindstrøm & Prins Thomas. I 2012 ga Prins Thomas Orkester ut EP-en *Øving*, hvor orkesteret fremfører tre låter fra albumdebuten *Prins Thomas* og én låt fra tolvtommeren *Morfar*. Han ble nominert til Spellemannprisen 2019 i klassen elektronika for albumet *Ambitions*.

Han driver plateelskapene Full Pupp (2005-), Internasjonal (2007-) og Rett i Fletta (2014-). Full Pupp har siden etableringen i 2005 blitt en sentral promoteringsplattform for den norske «Oslo-disco»-scenen.

Prins Thomas er en ettertraktet DJ verden over og bruker mye tid på å turnere. I 2007 han hadde for eksempel over 180 reisedøgn. En gang i måneden spiller han på klubben Blå i Oslo.

Prins Thomas er opprinnelig fra Hamar, men er i dag bosatt i Asker.

## Diskografi
**Album:**
* ''Prins Thomas'' (Full Pupp, 2010)
* *Prins Thomas 2* (Full Pupp, 2012)
* *Prins Thomas 3* (Full Pupp, 2012)
* *Principe Del Norte* (Smalltown Supersound, 2016)
* *Prins Thomas 5* (Prins Thomas Musikk, 2017)
* *Square One* (Smalltown Supersound, 2017), med Bjørn Torske
* *Bugge Wesseltoft & Prins Thomas* (Smalltown Supersound, 2018),	med Bugge Wesseltoft
* *Ambitions* (Smalltown Supersound, 2019)

**DJ-mikser:**
* *Cosmo Galactic Prism* (Eskomo, 2007)

**Singler & EP-er (utvalg)**
* Diskomiks EP (12") (Rong Music, 2005)
* «Goettsching» (12") (Full Pupp, 2005)
* «Fehrara» (12") (Full Pupp, 2006) 
* «Mammut» (12") (Full Pupp, 2009) 	
* «Morfar» (12") (Full Pupp, 2010)
* «Lang Tung Ting» (12") (Full Pupp, 2011)
* «Blusjketuta» (12") (Rett i Fletta, 2013)

**Samarbeid med andre:**
* Prins Thomas vs. Blackbelt Andersen - *Juling i ringen EP* (12") (Trailerpark Recordings, 2005)

## Referanser


## Kilder
* Eirik Kydland. (25. november 2008). «Oslo-discoens hemmelige prins», *Dagsavisen.no*
* Bernt Erik Pedersen (27. april 2010): «Her er Oslos disco-sjefer», *Dagsavisen.no*
Vårlibelle

**Vårlibelle** (*Brachythron pratense*) er en øyenstikker som tilhører familiegruppen  storlibeller, (Aeshnidae).

## Utbredelse
Vårlibelle er utbredt i Europa og litt inn i det vestlige Asia. Finnes i det syd og sydøstlige Danmark, Sverige og Finland. I sydlige Norge langs kysten til Rogaland. 

## Utseende
Storlibeller er en gruppe der det er vanskelig å skille artene fra hverandre. Det er bare små forskjeller i det ytre utseende.  Kjønnene hos Vårlibelle er noe ulike. Hunnen har gulaktige flekker på bakkroppen, mens hannen har mer blåaktige flekker. 

Vingene holdes i en rett vinkel ut fra kroppen i hvile. Vingespennet er mellom 70&nbsp;og&nbsp;80&nbsp;millimeter.  

## Levevis
Nymfen lever på bunnen i næringsrike vann i lavlandet.   

Eggene overvintrer i levende eller døde flytende plantedeler. Nymfen overvintrer på vegetasjonen på sumpplanter. Utviklingen tar 3 år. De voksne (imago) øyenstikkerne finnes vanligvis ikke langt fra stedet der de levde som nymfe.

Flygetiden er fra mai til juli. Vanligvis er Vårlibelle lite sky, og det er ganske lett å komme nært innpå den.

Vårlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Litteratur
* Kjærstad, Gaute; Andersen, Trond; Olsvik, Hans A. og Brittain, John E. 2010. *Døgnfluer, øyenstikkere, steinfluer og vårfluer. Ephemeroptera, Odonata, Plecoptera, Trichoptera.* i *Norsk rødliste for arter 2010*. Artsdatabanken. Side 227-234.
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. & Dolmen, Dag. 1992. *Distribution, habitat, and conservation status of threatened Odonata in Norway.* Fauna norv. B. 39. Side 1-21.
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9

## Eksterne lenker
* 
* Vårlibelle – www.nhm.uio.no/norodo/  – Et norskspråklig nettsted om norske øyenstikkere.
Jean-François de Pélisson

**Jean-François de Pélisson** eller *Song* 宋, *Fu Shengduo* (født 19. september 1657 i Frankrike, død 3. august 1713 i Toulouse) var en katolsk kinamisjonær tilhørende jesuittordenen. 

Han reiste i november 1697 ut via til Brasil og kom til Amoy i juli 1699. Han virket så i ti år i Kanton til han vendte tilbake til Europa i 1710. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Quest Joint Airlock

**Quest Joint Airlock**, tidligere kjent som «the Joint Airlock Module», er hoved-luftslusen for Den internasjonale romstasjonen (ISS). Quest var designet for å kunne brukes ved romvandringer med både amerikanske og russiske romdrakter. Før Quest ble montert til romstasjonen, kunne romvandringer i russiske romdrakter kun utføres fra Zvezda, og amerikanske romvandringer måtte utføres når en romferge var tilkoblet. Ankomsten av Pirs utgjorde nok en mulighet for romvandringer med russisk utstyr.

## Konstruksjon

Quest Joint Airlock er bygget i aluminium og er testet ved NASA sitt Marshall Space Flight Center i Huntsville, Alabama av det amerikanske selskapet Boeing.

### Design
*Quest* luftslusen består av to segmenter,, en utstyrs-sluse som lagrer romdrakter og utstyr, og mannskaps-slusen, der mannskapet går ut i verdensrommet. Den ligner på romfergens luftsluse, men er modifisert noe for å redusere mengden luft som ble tapt ved en romvandring. Den ble festet til Unity på romferden STS-104. Den har festet for 4 høyttrykks gasstanker, to som inneholder oksygen, som sørger for å refylle atmosfæren på den amerikanske delen av stasjonen, for det meste etter tap på grunn av romvandringer.

*Quest* var nødvendig fordi amerikanske romdrakter ikke vil passe i russiske luftsluser, og har andre komponenter, utstyr og forbindelser. Luftslusen er designet for å inneholde utstyr som kan funksjonere med både russisk og amerikansk utstyr. Men den funksjonerer foreløpig kun med amerikansk, da delene nødvendig for russiske romvandringer ikke er skutt opp ennå, noe som førte til at ISS-ekspedisjon 9 måtte ta en omvei til et utvendig arbeidssted fra andre luftsluser på grunn av problemer med amerikanske romdrakter.

## Spesifikasjoner

## Se også
*Den internasjonale romstasjonen
*Liste over byggingen av ISS

## Referanser
Pirs

**Pirs**, eller «Pirs docking compartment» som den kalles av NASA, er en russiskbygd modul av Den internasjonale romstasjonen (ISS). Pirs (russisk: Пирс, som på engelsk betyr "pier") -- er også kalt "Stikovochny Otsek 1" or "SO-1" (russisk: Стыковочный отсек, som på engelsk betyr "docking module") -- er en av to russiske tilkoblingsmoduler opprinnelig planlagt for ISS.

## Se også
*Den internasjonale romstasjonen
*Liste over byggingen av ISS

## Eksterne lenker
* NASA – Pirs Docking Compartment
Blågrønnlibelle

**Blågrønnlibelle** er en øyenstikker som tilhører familiegruppen  storlibeller, (Aeshnidae).

## Utbredelse
Blågrønnlibelle er utbredt i Europa, vestlige Asia og Nord-Afrika. Finnes i Danmark, og det sørøstlige Sverige og Finland. I sørlige Norge langs kysten til Hordaland.

## Utseende
Storlibeller er en gruppe der det er vanligvis er vanskelig å skille artene fra hverandre. Ofte er det bare små forskjeller i det ytre utseende.

Kjønnene hos den blågrønne øyenstikkeren er noe ulike, men begge kjønn har store blågrønne felt på brystets sider, noe som har gitt arten dens navn. Disse feltene gjør det enkelt å skille den ut fra andre storlibeller. Hunnen er brunere enn hannen og mangler blåfarge på bakkroppen. Hannen skiller fra de andre storlibeller på den mer utpregede blå grønne fargen.

Vingene holdes i en rett vinkel ut fra kroppen i hvile. Vingespennet er mellom 90&nbsp;og&nbsp;100&nbsp;millimeter.


Aeshna cyanea-mo.jpg|Hann
Aeshna cyanea-fo.jpg|Hunn
Aeshna cyanea-fs.jpg|Hunn legger egg
Aeshna cyanea Small.jpg|Larve
Aeshna cyanea.webm|Hunn spiser en jordveps, *Vespula vulgaris*


## Levevis
Nymfen lever på bunnen i sumpvegetasjon i vegetasjonsrike vannhull og dammer i lavlandet.  

Eggene legges på vannplanter, vanligvis under vannlinjen. Egg og senere nymfen, overvintrer på vegetasjonen eller ved røttene. Utviklingen tar 2-3 år. De voksne (imago) øyenstikkerne finnes vanligvis ikke langt fra stedet der de levde som nymfe. Hannen kan ta lengre flygeturer og er ofte den som er lettest å observere. Hunnene sitter gjerne gjemt og stille i vegetasjonen.

Flygetiden er fra juli til oktober.

Blågrønnlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9 

## Eksterne lenker
* 
* Blågrønnlibelle – www.nhm.uio.no/norodo/  – Et norskspråklig nettsted om norske øyenstikkere.
Brunlibelle

**Brunlibelle** er en øyenstikker som tilhører familiegruppen  storlibeller, (Aeshnidae).

## Utbredelse
Brunlibelle er utbredt i  Europa, men mangler i middelhavsområdet. Den finnes øst gjennom Asia til Japan. I Norden finnes den i Danmark, og i det meste av Sverige og Finland. I sørlige Norge, nord til Troms. Den mangler over tregrensen i fjellet, men er ellers en av de vanligste øyenstikkerne her i landet.

## Utseende
Storlibeller er en gruppe der det ofte kan være vanskelig å skille artene fra hverandre. Ofte er det bare små forskjeller i det ytre utseende, men den brune øyenstikkeren skiller seg fra de andre norske artene av storlibeller på kroppens brune farge og de brunlige vingene.

Vingene holdes i en rett vinkel ut fra kroppen i hvile, og er brunlig gule. Også noen andre øyenstikkere kan ha ganske gule eller brunlige vinger. Vingespennet er mellom 80&nbsp;og&nbsp;100&nbsp;millimeter.

## Levevis
Nymfene lever i næringsrike vann  eller større myrtjern i lavlandet. Den stiller ikke store krav til levestedet, men vannet bør være stillestående og ikke for forurenset. De voksne (imago) øyenstikkerne kan fly langt i sin leting etter mat og kan påtreffes flere kilometer fra nærmeste ferskvann. Ofte patruljerer de langs bredden av vannet på jakt etter mat. De er territorielle og forsvarer store territorier, slik at tettheten av flygende øyenstikkere vanligvis er liten 

Eggene legges på vannplanter, vanligvis under vannlinjen. Utviklingen tar 2-3 år. Eggene overvintrer i plantedeler. Nymfen overvintrer på vegetasjonen eller ved røttene.

Flygetiden er fra slutten av juni til månedskifte av september/oktober.

Brunlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. 1996. *Øyenstikkere i Møre & Romsdal, VestNorge, status for atlasprosjektet pr. 1995* Nordisk Odonatologisk forum. Vol 2,  side 16
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9

## Eksterne lenker
* 
* Brunlibelle – www.nhm.uio.no/norodo/  – Et norskspråklig nettsted om norske øyenstikkere.
Romain Hinderer

**Romain Hinderer** (født 12. september 1688 i Rheningue nær Mulhouse i Alsace i Frankrike, død 26. august 1744 i Changshu i Kina) var en katolsk kinamisjonær tilhørende jesuittordenen. 

Han kom fra tyskspråklig bakgrunn. Han reiste i 1706 ut til Østen og ankom Kina i 1706. Først var han i Guangdong, men ble så kalt av Kangxi-keiseren til Beijing dit han ankom i 1708. Etter noen år ved hoffet kunne han reise som misjonær til Hangzhou i 1711. Han ble engasjert i keiserens store kartleggingsprosjekt, og reiste fra 1712 rundt i hele landet (Hunan, Jiangnan, Zhejiang, Fujian, Formosa, Jiangxi. Fra 1718 var han igjen i Hangzhou, og fra 1722 i Kanton. 

Under forfølgelsen i Tonkin var han i området og hjalp jesuitter som ble arrestert der. Under forfølgelsene i Kina i 1724 satt han fanget i Zhejiang. 

Han grunnla også en kongregasjon, kalt *Congrégation du Sacré-Coeur*, i 1723. 

I 1732 ble han forvist, og virket i 1734-35 i Yunnan, før ha kunne komme tilbake til mer sentral deler av Kina. Han døde i 1744 i Changshu nær Suzhou; han ble gravlagt i Nanjing. 
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Canadarm2

**Canadarm2** er et robotsystem og et av flere støtte-utstyr ombord Den internasjonale romstasjonen (ISS). Canadarm2 spiller en viktig rolle i byggingen og vedlikeholdet av stasjonen ved å flytte utstyr og forsyninger omkring på stasjonen, støtte astronauter og kosmonauter på romvandringer og sørge for vedlikehold av instrumenter og annen nyttelast på romstasjonen. 
## Se også
*Den internasjonale romstasjonen
*Liste over byggingen av ISS

## Eksterne lenker

* ISS Assembly: Canadarm2 and the Mobile Servicing System 
* Evolution of Canadarm2: An Evolution in Design for Canada's Robotic Arms
* Canadarm2: The First Steps 
* Canadarm2: Canada Lends a Hand to the Space Station 
* Canadarm2: Five Years of Success!
Maurice Le Boudoul Du Baudory

**Maurice Le Boudoul Du Baudory** eller *Zhang Maoli*, *Erren* (født  1679 nær Vannes i Bretagne i Frankrike, død 15. august 1732 i Kanton i Kina) var en katolsk kinamisjonær tilhørende jesuittordenen. 

Han kom fra en stor fransk adelsfamilie. Han kom til Kanton i 1712, der han viet sitt liv til innsatsen for foreldreløse barn.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Joseph Labbe

**Joseph Labbe** eller *Xu Mengde*, *Ruose* (født  30. august 1677 i Bourges i Frankrike, død 12. juni 1745 i Macao i Kina) var en katolsk kinamisjonær tilhørende jesuittordenen. 

Han reiste til Kina via Kapp Horn og Chile, og ankom Kanton i juli 1712. Der virket han i mange år, dog med et avbrudd 1720-1722 da han var misjonsvisitator i India. I 1728 kom han til Macao der han grunnla presteseminaret São José for den kinesiske viseprovins. Senere virket han i Huguang (i Hankou) og i Jiangxi i noen år. 

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, vol. 2 (Nendeln: Kraus Reprint, 1971), 633-5.

## Se også
* Liste over kinamisjonærer tilhørende jesuittordenen
Pierre Foureau

**Pierre Foureau** eller *Wu Jun*, *Duolu* (født  13. november 1700 nær Le Mans i Frankrike, død 10. november 1749 i Paris) var en katolsk kinamisjonær tilhørende jesuittordenen. 

Han kom til Kina i juli 1733. Fra 1735 var han i Beijing, og derfra tok han i 1740 med seg fem unge kinesere for studier ved kollegiet Louis-le-Grand i Paris.  
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Naturvern

**Naturvern** omfatter vern av naturen og naturressursene mot overdrevne eller unødige menneskelige inngrep, for slik å sikre det biologiske mangfoldet (og derav framtiden) for planter og dyr (inkludert mennesket). Naturvern gjennomføres gjennom forskjellige tiltak som vern av bestemte dyre- og plantearter (artsvern), oppretting av områder med ulik vernestatus, (områdevern), forbud mot inngrep i intakte naturområder og forbud mot bruk av eller utslipp av skadelige stoffer.

Verdens naturvernunion (IUCN) har som mål at alle land skal verne minst 15 prosent av alle naturtyper.

## Naturvern i Norge

Norge ratifiserte i 1993 konvensjonen om bevaring og bærekraftig bruk av biologisk mangfold. Norge har også sluttet seg til en internasjonal IUCN-kampanje om vern av nye arealer fram mot 2010. Pr. 2016 har Norge vernet omtrent 17 prosent av sitt landareale. Riksrevisjonen erklærte i 2007:

«Dagens arealforvaltning bidrar til en nedbygging av områder som Stortinget har vektlagt skal ivaretas.»


## Se også
* Miljøvern
* Rewilding
* Verneområder i Norge

## Litteratur
*Andersen, Gjermund (red.) "Momenter til en dypere naturvernforståelse". Vett & Viten/Østlandske Naturvernforening 1990. ISBN 82-412-0019-6
*Berntsen, Bredo " Grønne linjer – Natur- og miljøvernets historie i Norge". Grøndahl Dreyer/Norges Naturvernforbund1994. ISBN 82-504-2150-7
*Norberg-Schultz, Christian "Minnesjord". Gyldendal Norsk Forlag, Oslo 1991. ISBN 82-05-20198-6

## Eksterne lenker
* Miljøstatus i Norge: Vernet natur
Digital eXtreme Definition

**DXD** (Digital eXtreme Definition) er et digitalt lyformat med en målefrekvens på 352.800 Hz i 24 BIT oppløsning. Dette gir en datastrøm på 8.4672 Mbit/s per lydkanal. Teknologien er utviklet av Merging Technologies (Sveits) og Digital Audio Denmark. Formatet er verifisert av Philips/Sony som produksjonsformat for Super Audio CD (SACD), hvor DXD konverteres ned til DSD. Norske Lindberg Lyd var først i verden til å ta i bruk DXD ved innspillingen av MOZART fiolinkonserter med Marianne Thorsen og TrondheimSolistene i Selbu kirke i juni 2006.

## Eksterne lenker
* White paper: The advantages of DXD for SACD
* Merging Technologies
* Digital Audio Denmark
* DIY: Digital eXtreme Definition 24-bit/ 352.8 kHz audio work – station